Nepenthes sericea

An Nepenthes sericea sarong tropikal na tinanom na puro-pitsel igdi sa norte-sentral kan Girilngatan Bukid Titiwangsa sa Peninsular Malasya asin partikularmenteng bisto sa Dagang-Kalangkawan kan Cameron. An Nepenthes sericea mabibisto sa kaagid na Nepenthes macfarlanei kan mga puro-pitsel kaini na igwang mahibog na tahob nin awat na buhok na 2 mm an laba o mas halipot, mantang an huri may darakul na mahihibog na mga buhok na 5-12 mm an laba. Dangan man, an mga pantaas na puro-pitsel kan N. sericea pwedeng magin magsalang enterong infundibular o pabalisu'so' na may pagkipot sa ibabang diit kan peristomyo, o an ibang tanom tibaad may iris sa tahaw kan pantaas na puro-pitsel kun sain ini napuon magin korteng silindrikal hanggan sub-infundibular pakataas kaining iris. Sa kabaliktaran, an nasa itaas na mga puro-pitsel kan N. macfarlanei sa pangkagabsan bilog na infundibular asin tibaad igwa o mayo nin iris na presente sa gayong ibaba kan peristomyo.

 Etymolohiya 
An pangaran para sa espesye na ini, an "sericea"", hale sa tataramon Latin na "silken", ipinapanungod sa mga notableng pinong buhok na mas malomhok sa hapros kumpara sa magaspang na salagisog kan Nepenthes macfarlanei.

 Penolohiya 
An espesye na ini naobserbaran na nagbuburak sa bilog na taon.

 Distribusyon asin ekolohiya 
An mga indibiduwal nin N. sericea natalaan sa nagkapirang alitoktok kan Girilngatan Bukid-Titiwangsa na may langkaw na 1,300 metros poon sa ibabaw kan kapatagan nin dagat asin nakaabot sa itaas na 2,180 metro langkaw sa lebel kan kadagatan sa ituktok kan Gunung Korbu, an pinakataas na bukid sa syudad.

An partikular na mga espesye na ini makukuang nagtatalubo o bilang epifitikong mga tinanom sa laog kan malumot na kadlagan, saka sa ibabaw nin masasagusong ituktok nin mga bukid. An mga hibabang puro-pitsel nahahaman asin parati natatambunan sa mahi'bog na suon nin lumot Sphagnum.

 Reperensya 

Kategorya:Mga carnivorous na tinanom kan Asya
Kategorya:Tinanom na naladawan sa 2023
Kategorya:Katanman nin Peninsular Malasya
Kategorya:Nepenthes
Kategorya:CS1 maint: Multiple names: authors list
Category:Articles with 'species' microformats